(দিনাজপুর২৪.কম)সড়ক ও রেল যোগাযোগ নিরাপদ ও ট্রাফিক নির্বিঘ্ন করার লক্ষ্যে বাংলাদেশ রেলওয়ে পূর্ব ও পশ্চিমাঞ্চলের ৬৭২টি লেভেল ক্রসিং আধুনিক করবে। বাংলাদেশ রেলওয়ে এজন্য দটি অঞ্চলের জন্য দু’টি পৃথক উন্নয়ন প্রকল্প প্রণয়ন করেছে। দুর্ঘটনা ও হতাহতের সংখ্যা কমানোর পরিকল্পনাও রয়েছে এতে। পরিকল্পনা মন্ত্রণালয়ের একজন কর্মকর্তা জানান, উভয় প্রকল্পই চূড়ান্ত অনুমোদনের জন্য আগামীকাল সকালে অনুষ্ঠিতব্য একনেক বৈঠকে উপস্থাপন করা হবে। প্রকল্প দুটির মূল লক্ষ্য হলো- গেটকিপার নিয়োগ, মহাসড়কের লেভেল ক্রসিং-এ সিগন্যালিং সিস্টেম স্থাপন করে ৬৭২টি লেভেল ক্রসিং গেট আধুনিক করা। এতে সড়ক ও রেল যোগাযোগ উভয় ক্ষেত্রে চলাচলের সময় কমবে ও নিরাপদ হবে এবং ট্রাফিক হবে নির্বিঘ্ন।